stanford-oval/wikipedia huggingface dataset:
Maanselkä (vedenjakajaseutu)

Maanselkä on vedenjakajaseutu Vaara-Suomessa, Pohjois-Savon ja -Karjalan sekä Kainuun maakuntien alueella. Varsinaisesti nimi Maanselkä tarkoittaa vedenjakajaa, joka erottaa toisistaan Itämereen ja Pohjoiseen jäämereen laskevat vesistöt, mutta Koillis-Suomessa sillä tarkoitetaan usein myös vedenjakajaa yleensä. Niinpä nimitystä käytetään myös Suomenselän itäisimmästä osasta, joka erottaa toisistaan Oulujoen vesistön ja Vuoksen vesistön vedet; Oulujärven vedet jäävät sen pohjoispuolelle ja Pielisen vedet eteläpuolelle.[lähde? ] Maanselän alueella on muiden vedenjakajien tapaan paljon soita ja karua maastoa, Karjalan tapaan Maanselällä on vaaroja. Alue on varsin harvaan asuttua. Alueella on myös Maanselän kylä Sotkamon ja Nurmeksen rajalla. Maisemamaakuntajaossa Maanselkä luokitellaan kuuluvaksi Kainuun vaaramaahan, Vaara-Karjalaan sekä Oulujärven seutuun.
Nähtävyydet ja luonto

Alueella on Hiidenportin kansallispuisto Sotkamossa ja Tiilikkajärven kansallispuisto Sotkamon ja Rautavaaran kuntien alueella sekä Vuokatin rinnekeskus Sotkamossa. Alueella on myös paljon erälampia ja muita virkistysalueita kuten Raesärkät Nurmeksessa. Alueen ainutlaatuinen luonto tarjoaa paljon nähtävää. Kajaanin kaupunki on paikkakunnista suurin ja tarjoaa paljon kulttuuria ja nähtävyyksiä.
Sukevan rautatieasema Sonkajärvellä
Tiilikkajärven kansallispuistoa
Rautavaaran kirkko
Bomba-talo Nurmeksessa
Valtimon kirkko
Kajaanin linnaa
Paltaniemen puukirkko
Vuokatin rinnekeskus
Kuhmon kulttuuritalo
Lentiiran erämaakirkko
Markus Sipilä

Markus Sipilä (s. 14. tammikuuta 1980) on suomalainen curlingpelaaja.
Sipilä on voittanut kahdeksan Suomen mestaruutta ja on edustanut Suomea kansainvälisissä arvokilpailuissa kuudesti. Sipilä pelaa paricurlingia Lotta Immosen kanssa.
MIS

MIS tai Mis voi tarkoittaa ainakin seuraavia
happi-isotooppivaihe, MIS, lyhenne sanoista Marine Isotope Stage
Management Information Systems, MIS
Michigan International Speedway, MIS, moottorirata
Mercallin asteikko, MIS, lyhenne sanoista Mercalli intensity scale, maanjäristysten voimakkuusasteikko
Mississippi Central Railroad, yhtiölyhenne MIS, yhdysvaltalainen rautatieyhtiö
Misin rautatieasema, liikennepaikkalyhenne Mis,  rautatieliikennepaikka Suomessa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”MIS”, voi hakea sivunnimihaulla, laajalla sivunnimihaulla tai tekstihaulla.
Marc Faber

Marc Faber (s. 28. helmikuuta 1946 Zürich, Sveitsi) on sveitsiläinen suursijoittaja. Hän julkaisee Gloom Boom & Doom Report -nimistä uutiskirjettä, joka tuo esille epätavallisia sijoitusmahdollisuuksia. Faber on myös kirjoittanut useita kirjoja, muun muassa teoksen Tomorrow’s Gold – Asia’s Age of Discovery (suom. Huomisen kulta – Aasian löytöretkien aika), joka ilmestyi alun perin vuonna 2002. Hänet tunnetaan erityisesti kultaan sijoittamisesta. Nouriel Roubinin tavoin Faber on saanut taloutta koskevien pessimististen arvioidensa takia lempinimen ”Tohtori Turmio” (engl. Doctor Doom). Faber ennusti Yhdysvalloissa 1987 tapahtuneen pörssiromahduksen.
Faber varttui Genevessä ja suoritti 24-vuotiaana tohtorin tutkinnon Zürichin yliopistossa. Hänen taloustieteen alaan kuuluva väitöskirjansa tarkasteli tuloveron toteutusta Isossa-Britanniassa. Vuosina 1970–1978 Faber työskenteli finanssialalla White Weld & Companyn palveluksessa New Yorkissa, Zürichissa ja Hongkongissa. Sitten hän jatkoi Drexel Burnham Lambertin toimitusjohtajana vuodesta 1978 helmikuuhun 1990. Drexel Burnham Lambertin mentyä konkurssiin Faber perusti kesäkuussa 1990 oman yrityksensä nimeltä Marc Faber Limited.
Faber ja aiemmin Cathay Pacific -yhtiön lentoemäntänä työskennellyt Supatra menivät naimisiin 1981. Heille syntyi tytär 1983. Faber asuu Thaimaassa. Lisäksi hänellä on pieni toimisto Hongkongissa.
Aiheesta muualla

Marc Faberin blogisivusto (Arkistoitu – Internet Archive) (englanniksi)
Faberin verkkosivusto GloomBoomDoom.com (englanniksi)
Luettelo diplomaattisista edustustoista Belgiassa

Tämä on luettelo diplomaattisista edustustoista Belgiassa. Tällä hetkellä pääkaupungissa Brysselissä on 183 suurlähetystöä. Brysselissä sijaitsevat suurlähetystöt edustavat myös itseään Euroopan unionissa. Joillakin valtioilla on kaksi suurlähetystöä Brysselissä.
Suurlähetystöt

Brysselissä
| 0 | 1 | 2 |
| --- | --- | --- |
|   Afganistan   Albania   Algeria   Andorra   Angola   Argentiina   Armenia   Australia   Itävalta   Azerbaidžan   Bahrain   Bangladesh   Barbados   Valko-Venäjä   Belize   Benin   Bhutan   Bolivia   Bosnia ja Hertsegovina   Botswana   Brasilia   Brunei   Bulgaria   Burkina Faso   Burundi   Kambodža   Kamerun   Kanada   Kap Verde   Keski-Afrikan tasavalta   Tšad   Chile   Kiina   Kolumbia   Komorit   Kongon demokraattinen tasavalta   Kongon tasavalta   Costa Rica   Norsunluurannikko   Kroatia   Kuuba   Kypros   Tšekki   Tanska   Djibouti   Dominica   Dominikaaninen tasavalta   Egypti   El Salvador   Päiväntasaajan Guinea   Eritrea   Viro   Etiopia   Fidži   Suomi   Ranska   Gabon   Gambia   Georgia   Saksa   Ghana   Grenada   Kreikka   Guatemala   Guinea   Guinea-Bissau   Guyana   Haiti   Pyhä istuin   Honduras   Unkari   Islanti   Intia   Indonesia   Iran   Irak   Irlanti   Israel   Italia   Jamaika   Japani   Jordania   Kazakstan   Kenia   Korean tasavalta   Kosovo |   Kuwait   Kirgisia   Laos   Latvia   Libanon   Lesotho   Liberia   Libya   Liechtenstein   Liettua   Luxemburg   Pohjois-Makedonia   Madagaskar   Malawi   Malesia |   Malediivit   Mali   Malta   Mauritania   Mauritius   Meksiko   Moldova   Monaco   Mongolia   Montenegro   Marokko   Mosambik   Myanmar   Namibia     Nepal   Alankomaat   Uusi-Seelanti   Nicaragua   Niger   Nigeria   Norja   Oman   Pakistan   Panama   Papua-Uusi-Guinea   Paraguay   Peru   Filippiinit   Puola   Portugali   Qatar   Romania   Venäjä   Ruanda   Saint Kitts ja Nevis   Saint Lucia   Saint Vincent ja Grenadiinit   Samoa   San Marino   São Tomé ja Príncipe   Saudi-Arabia   Senegal   Serbia   Seychellit   Sierra Leone   Singapore   Slovakia   Slovenia   Salomonsaaret   Somalia   Etelä-Sudan   Etelä-Sudan   Espanja   Sri Lanka   Sudan   Suriname   Swazimaa   Sveitsi   Syyria   Tadžikistan   Tansania   Thaimaa   Itä-Timor   Togo   Trinidad ja Tobago   Tunisia   Turkki   Turkmenistan   Tuvalu   Uganda   Ukraina   Yhdistyneet arabiemiraatit   Yhdistynyt kuningaskunta   Yhdysvallat   Uruguay   Uzbekistan   Vanuatu   Venezuela   Vietnam   Jemen   Sambia   Zimbabwe |
Edustustot ja lähetystöt

Irakin Kurdistan  (Edustusto)
Grönlanti (Edustusto)
Färsaaret  (Edustusto)
Taiwan (Taipein edustusto)
Hongkong (Talous- ja kauppatoimisto)
Macao (Talous- ja kauppatoimisto)
Palestiina (Päävaltuuskunta)
Saharan demokraattinen arabitasavalta (Edustusto)
Maltan ritarikunta (Valtuuskunta)
Pohjois-Kyproksen turkkilainen tasavalta (Edustusto)
Somalimaa  (Edustusto)
Quebec   (Päävaltuuskunta)
Edustustot Euroopan unionissa

| --- | --- |
  Albania   Argentiina   Armenia   Itävalta   Azerbaidžan   Belgia   Bosnia ja Hertsegovina   Brasilia   Bulgaria   Kanada   Chile   Kiina   Kolumbia   Kongon demokraattinen tasavalta   Kroatia   Kypros   Tšekki   Tanska  Färsaaret   Grönlanti   Viro   Suomi   Ranska   Georgia   Saksa   Kreikka   Pyhä istuin   Hongkong    Unkari   Islanti   Indonesia   Irlanti   Israel   Italia   Jamaika   Japani   Jordania   Kazakstan:   Kenia   Etelä-Korea   Latvia   Liettua   Luxemburg   Macao   Pohjois-Makedonia   Madagaskar   Malta   Meksiko   Moldova   Montenegro   Marokko   Alankomaat   Niue   Norja   Pakistan   Palestiina   Puola   Portugali   Romania   Venäjä   Saharan demokraattinen arabitasavalta   Serbia   Slovakia   Slovenia   Maltan ritarikunta   Espanja   Ruotsi   Sveitsi   Syyria   Taiwan   Turkki   Ukraina   Britannia   Yhdysvallat
Akkreditoidut suurlähetystöt

Ruotsi (Tukholma)
Bahama (Lontoo)
Ecuador (Berliini)
Pohjois-Korea (Lontoo)
Tonga (Lontoo)
Käännös suomeksi
M22 Locust

| Light tank M22 ”Locust” |
| --- | --- |
 Locust Bovintonin panssarimuseossa.
Aseen tyyppi:  kevyt panssarivaunu
Alkuperämaa:   Yhdysvallat
Palvelushistoria
Palvelusvuodet:  1945–1956
Valtion käytössä:   Yhdysvallat  Yhdistynyt kuningaskunta  Egypti  Israel
Sodissa:  toinen maailmansota  Israelin itsenäisyyssota
Valmistushistoria
Suunniteltu:  1941
Valmistusmäärä:  830
Tekniset tiedot
Paino:  7,4 t
Pituus:  3,93 m
Leveys:  2,16 m
Korkeus:  1,82 m
Miehistö:  3; komentaja, ampuja ja ajaja
Panssarointi:  9,5–25 mm
Pääaseistus:  1 × 37 mm M6-tykki
Moottori:  Lycoming O-435T (bensiini)
Teho:  192 hv (162 kW)
Jousitus:  Vertical Volute Spring -jousitus
Toimintasäde:  217 km
Ohjaus:  64 km/h tiellä, noin 30 km/h maastossa
Light tank M22 eli Locust oli Yhdysvaltalainen kevyt panssarivaunu toisessa maailmansodassa. Se oli pienin Yhdysvalloissa valmistettu panssarivaunu. Vaunu suunniteltiin maahanlaskujoukoille ja siksi sitä voitiin kuljettaa Hamilcar-liitokoneessa. Sitä voitiin myös kuljettaa C-54 Skymasterissa, muttei kokonaisena. Toisen maailmansodan aikana sitä käytettiin vain kerran, kun pientä määrää brittiläiselle 6. laskuvarjodivisioonalle kuuluneita Locusteja käytettiin Reinjoen ylityksessä. Sodan jälkeen Locusteja myytiin Egyptille, joka käytti niitä Israelin itsenäisyyssodassa ja poisti ne käytöstä vuonna 1956. Israel sai muutaman vaunun sotasaaliiksi ja poisti ne käytöstä vuonna 1952.
1 900 Locustia tilattiin, joista 830 rakennettiin.
Aiheesta muualla

Kuvia tai muita tiedostoja aiheesta M22 Locust Wikimedia Commonsissa
Mariana Handler

Mariana Handler (s. 30. huhtikuuta 1980 Östersund, Ruotsi) on ruotsalainen hiihtäjä, jonka seurana on Aasarna IK. Handler on kilpaillut vuodesta 1997 asti, jolloin hän kilpaili nuorten maailmanmestaruudesta Kanadassa. Vuonna 2006 Handler ilmoitti lopettavansa uransa. Urallaan hän starttasi yhteensä 35:een maailmancupin lähtöön.
Handler harrastaa hirvenmetsästystä ja kalastusta. Hän on käynyt yliopiston.
Mariana Larroquette

Mariana Larroquette
Mariana Larroquette (s. 24. lokakuuta 1992) on argentiinalainen jalkapalloilija. Hän on pelipaikaltaan hyökkääjä. Hän on pelannut Argentiinan naisten maajoukkueessa vuoden 2019 MM-kilpailujen päättyessä 40 maaottelua ja tehnyt niissä kahdeksan maalia. MM-kilpailuissa hän pelasi Argentiinan kaikissa kolmessa ottelussa, joista yhdessä avauskokoonpanossa.
M2010 ESR

| M2010 Enhanced Sniper Rifle |
| --- | --- |

Tyyppi:  tarkkuuskivääri
Valmistaja:  Remington Arms
Valmistusmaa:   Yhdysvallat
Valmistusvuodet:  2010–2014
Palvelusvuodet:  2011–
Tekniset tiedot
Kaliiperi(t):  .300 Winchester Magnum
Aseen pituus:  1 180 mm
Piipun pituus:  610 mm
Paino (tyhjänä):  5,5 kg
Lipas:  tankolipas
Kapasiteetti:  5 patruunaa
Tehokas kantama:  1 200 m
M2010 ESR sotilaskäytössä Afganistanissa vuonna 2012.
M2010 ESR (lyhenne engl. sanoista Enhanced Sniper Rifle) on yhdysvaltalainen armeijakäyttöön tehty tarkkuuskivääri. M2010 ESR on M24 SWS:n seuraaja, joka taas on kehitetty Remington 700:n pohjalta. Ase suunniteltiin helpottamaan tarkka-ampumista Afganistanin sodan pitkän välimatkan avoimilla alueilla. Ase käyttää .300 Win Mag -kaliiperin patruunoita. Aseen mukana tulee irrotettava äänenvaimennin.
Aiheesta muualla

Kuvia tai muita tiedostoja aiheesta M2010 ESR Wikimedia Commonsissa
Marc Gasol

| Marc Gasol |
| --- | --- |
 Gasol vuonna 2013.
Henkilötiedot
Koko nimi:  Marc Gasol i Sáez
Syntynyt: 29. tammikuuta 1985 (ikä 39) Barcelona, Espanja
Kansalaisuus:   Espanja
Koripalloilija
Pelipaikka:  Sentteri
Pituus:  211 cm
Paino:  115 kg
Nyk. joukkue:  Los Angeles Lakers
Sarja:  NBA
NBA-varaus:  48. varaus 2007 (Los Angeles Lakers)
Pelaajaura
Seurajoukkueet
2003–2006 2006–2008 2008–2019 2019–:  FC Barcelona CB Girona Memphis Grizzlies Toronto Raptors Los Angeles Lakers
Maajoukkueet
2006–:   Espanja
Aiheesta muualla
FIBA
| Mitalit> Maa:   Espanja.Miesten koripallo. Olympialaiset  | Mitalit> Maa:   Espanja.Miesten koripallo. Olympialaiset  | Mitalit> Maa:   Espanja.Miesten koripallo. Olympialaiset  | Maa:   Espanja> Miesten koripallo. |
| --- | --- | --- | --- |
|  Hopeaa | Peking 2008 |  |  |
|  Hopeaa | Lontoo 2012 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Japani 2006 |  |  |
|  Kultaa | Kiina 2019 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Puola 2009 |  |  |
|  Kultaa | Liettua 2011 |  |  |
|  Hopeaa | Espanja 2007 |  |  |
|  Pronssia | Slovenia 2013 |  |  |
Marc Gasol i Sáez (s. 29. tammikuuta 1985 Barcelona) on espanjalainen koripalloilija, joka pelaa NBA-joukkue Los Angeles Lakersissa. Aiemmin hän edusti yli kymmenen vuotta NBA-seura Memphis Grizzliesiä.
Ura

Los Angeles Lakers varasi Gasolin 48. vuorolla vuoden 2007 varaustilaisuudessa. Hän pelasi tulokaskautensa NBA:ssa kaudella 2008–2009 tehden ottelua kohden 11,9 pistettä ja 1,1 torjuntaa, ottaen 7,4 levypalloa ja antaen 1,7 koriinjohtanutta syöttöä. Kauden päätteeksi Gasol valittiin tulokkaiden kakkostähdistöjoukkueeseen. Kaudella 2012–2013 hänet valittiin NBA:n vuoden puolustuspelaajaksi, kakkostähdistöjoukkueeseen ja kakkospuolustustähdistöjoukkueeseen. Hän on pelannut NBA:n tähdistöottelussa vuosina 2012 ja 2015. Kaudella 2014–2015 Gasol valittiin NBA:n ykköstähdistöjoukkueeseen.
Heinäkuussa 2015 Gasol teki Grizzliesin kanssa viisivuotisen ja 110 miljoonan dollarin jatkosopimuksen, jossa oli neljän vuoden jälkeen optio. Helmikuussa 2019 hänet myytiin Toronto Raptorsiin. Gasol voitti Raptorsissa NBA:n mestaruuden vuonna 2019.
Gasolin isoveli Pau Gasol on myös tunnettu koripalloilija.
Mariana Pereira Jaleca

Mariana Pereira Jaleca (s. 8. lokakuuta 1997) on portugalilainen jalkapalloilija, pelipaikaltaan hyökkääjä tai keskikenttäpelaaja. Hän pelasi kaudella 2021 Suomen Kansallisessa liigassa Åland Unitedin joukkueessa 20 ottelua ja teki niissä kolme maalia, toukokuussa kotiotteluissa Jyväskylän Pallokerhoa ja helsinkiläistä Pallokerho-35:tä vastaan sekä vierasottelussa Helsingin Jalkapalloklubia vastaan. Hän saavutti SM-pronssia ja voitti Suomen Cupin. Elokuussa hän teki Mestarien liigan karsintaturnauksessa kaksi maalia Olimpia Clujta vastaan Åland Unitedin voittaessa 4–0.
Pereira Jaleca siirtyi Åland Unitedista turkkilaisseura Fenerbahçeen.
Mariana Pajón

| Mitalit | Mitalit | Mitalit |  |
| --- | --- | --- | --- |
|  Mariana Pajón  |  Mariana Pajón  |  Mariana Pajón  |  |
Maa:  Kolumbia
Naisten pyöräily
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | BMX |  |
|  Kultaa | Rio de Janeiro 2016 | BMX |  |
|  Hopeaa | Tokio 2020 | BMX, kilpa-ajo |  |
| MM-kilpailut   | MM-kilpailut   | MM-kilpailut   |  |
|  Kultaa | Pietermaritzburg 2010 | BMX, cruiser |  |
|  Kultaa | Kööpenhamina 2011 | BMX |  |
|  Kultaa | Auckland 2013 | BMX, aika-ajo |  |
|  Kultaa | Rotterdam 2014 | BMX |  |
|  Kultaa | Zolder 2015 | BMX, aika-ajo |  |
|  Kultaa | Medellin 2016 | BMX |  |
|  Pronssia | Kööpenhamina 2011 | BMX, aika-ajo |  |
|  Pronssia | Rotterdam 2014 | BMX, aika-ajo |  |
|  Pronssia | Medellin 2016 | BMX, aika-ajo |  |
|  Pronssia | Rock Hill 2017 | BMX |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Guadalajara 2011 | BMX |  |
|  Kultaa | Lima 2019 | BMX |  |
| CAC-kisat  | CAC-kisat  | CAC-kisat  |  |
|  Kultaa | Mayagüez 2010 | BMX |  |
|  Kultaa | Veracruz 2014 | BMX |  |
Mariana Pajón Londoño (s. 10. lokakuuta 1991 Medellín) on kolumbialainen BMX-pyöräilyn olympiavoittaja ja maailmanmestari. Pajón on 158 senttimetriä pitkä ja painaa 50 kilogrammaa.
Pajón toimi Kolumbian lipunkantajana vuoden 2012 kesäolympialaisten avajaisissa Lontoossa. Itse kisoista hän saavutti kultamitalin. Hän voitti olympiakultaa myös Rio de Janeirossa 2016, ja Tokion olympialaisissa hän sai kilpa-ajon hopeaa. MM-kilpailuista Pajónilla on kuusi kultaa ja neljä pronssia. Pan-Amerikan kisoista hänellä on kaksi kultaa (vuosilta 2011 ja 2019). Pajónilla on myös kolme nuorten MM-kultaa ja kaksi kultaa Keski-Amerikan ja Karibian kisoista.
Pajón on saanut lempinimen Queen of BMX (suom. BMX:in kuningatar).
Magnus Svensson

Magnus Svensson voi tarkoittaa seuraavia henkilöitä:
Magnus Svensson (1821–1901), ruotsalainen poliitikko
Magnus Svensson (s. 1963), ruotsalainen jääkiekkoilija
Magnus Svensson (s. 1969), ruotsalainen jalkapalloilija
Magnus Svensson (s. 1983), ruotsalainen salibandyn pelaaja
Magnus Pääjärvi-Svensson, (s. 1991), ruotsalainen jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Magnus Svensson”, voi hakea sivunnimihaulla, laajalla sivunnimihaulla tai tekstihaulla.
Marc Duez

| Marc Duez |
| --- | --- |

Henkilötiedot
Syntynyt: 18. huhtikuuta 1957 (ikä 67)
Kansalaisuus:   Belgia
WRC-ura
Aktiivivuodet:  1983–
Entiset tallit:  Austin Rover WRT Rothmans Prodrive BMW Bastos Racing Team BMW Fina Ford Fina Rally Team Toyota Team Fina Seat Sport
Kilpailuja:  27
Maailmanmestaruuksia:  0
Voittoja:  0
Palkintosijoja:  0
Erikoiskoevoittoja:  0
MM-pisteitä:  44
Ensimmäinen kilpailu:  Portugalin ralli 1983
Sijoitus kaudella 1991:  16. (13 p.)
Aiheesta muualla
www.marc-duez.be
Marc Duez (s. 18. huhtikuuta 1957) on belgialainen ralli- ja rata-autoilija ja kolminkertainen Belgian rallimestari. Duez on urallaan osallistunut 27 MM-ralliin. Vuosina 1986–1989 hän kilpaili Prodriven A-ryhmän BMW:lla ja tämän jälkeen 1990 FINA Rally Teamin Ford Sierra Cosworthilla. Kaudelle 1991 kalustoksi vaihtui Toyota Celica. Tämän jälkeen Duez ajoi muutaman vuoden yksityiskuljettajana kunnes sai kiinnityksen Seat Sportin tehdasteamiin kaudelle 1998. Alkukaudesta kalustona oli etuvetoinen Seat Ibiza Kit Car kunnes San Remon ja Australian MM-ralleihin Duez sai alleen tehdasteamin Seat Cordoba WRC:n. Kaudella 1999 Duez kilpaili Seat Sport Belgian nimissä ralliautoilun EM-sarjassa ja sen ohella N-ryhmän Mitsubishilla Monte Carlon MM-rallissa.
Viime vuosina Duez on ajanut Belgian kansallisia kilpailuita ja niiden ohessa kilpaillut FIA:n RGT-Cupissa Porschella ja 2021 Ypresin rallissa Alpinella.
Saavutukset

Belgian rallimestaruus 1982, 1989, 1990
Paras sijoitus MM-rallissa 4. (Korsikan ralli 1991)
Spa:n 24h kisan voitto 1997 ja 1998
Zolderin 24h kisan voitto 2000
Le Mansin 24h kisan 3. sija 1989
Aiheesta muualla

https://www.driverdb.com/drivers/marc-duez/
Markus Svensson

| Markus Svensson |
| --- | --- |

Henkilötiedot
Syntynyt: 9. heinäkuuta 1984 (ikä 40) Kalmar, Ruotsi
Kansalaisuus:   Ruotsi
Jääkiekkoilija
Lempinimi:  Mackan
Pelipaikka:  maalivahti
Hanska:  vasen
Pituus:  186 cm
Paino:  87 kg
Pelaajaura
Pääsarjaura:  2011–
Aik. seurat:  IK Oskarshamn (Allsvenskan)  Mariestad BoIS (Hockeyettan)  Malmö Redhawks (Allsvenskan)  AIK IF (Elitserien  Almtuna IS (Allsvenskan)  Skellefteå AIK (SHL)  HK Spartak Moskova (KHL)  Färjestad BK (SHL)
Markus "Mackan" Svensson (s. 9. heinäkuuta 1984 Kalmar, Ruotsi) on ruotsalainen jääkiekkomaalivahti.
Ura

Svensson on Kalmar HC:n kasvatti. Hän siirtyi kaudeksi 2001–2002 Allsvenskanissa pelanneeseen IK Oskarshamniin, jossa ei kuitenkaan kauden aikana päässyt pelaamaan. Seuraavalla kaudella hän pelasi kuudessa ottelussa. Svensson pelasi Oskarshamnissa vielä kauden 2003–2004 ajan, jonka jälkeen siirtyi Ruotsin kolmanneksi korkeimmalle sarjatasolle Division 1:een, jossa hän edusti Mariestad BoIS HC:ta.
Svensson pelasi Mariestadissa kahden kauden aikana yhteensä 57 runkosarjaottelua. Jälkimmäisen kauden päätteeksi hän pelasi myös seitsemän karsintapeliä. Hänellä oli divisioonan paras torjuntaprosentti kauden 2005–2006 aikana.
Division 1:ssä pelatun onnistuneen kauden jälkeen Svensson palasi Allsvenskaniin Oskarshamnin joukkueeseen. Hän onnistui vakiinnuttamaan paikkansa joukkueessa torjuessaan ensimmäisellä kaudella 2006–2007 34 runkosarjaottelussa torjuntaprosentilla 91,5. Kaudella 2007–2008 Svensson pelasi 20 ottelua torjuntaprosentilla 90,9.
Kahden Oskarshamnissa pelatun kauden jälkeen Svensson jätti joukkueen ja siirtyi Malmö Redhawksin organisaatioon. Ensimmäisellä kaudella hän pelasi 13 ottelua Allsvenskanissa sekä yli-ikäisenä kuusi ottelua Malmön juniorijoukkueessa. Toisella kaudellaan, 2009-2010, Svensson vakiinnutti paikkansa Malmön ykkösmaalivahtina torjuen 47 runkosarjaottelussa torjuntaprosentilla 91,1. Kauden 2010–2011 aikana hän pelasi 46 ottelua 91,0 torjuntaprosentilla.
Svensson sai kaudeksi 2011–2012 sopimuksen korkeimmalla sarjatasolla SHL:ssä pelanneeseen AIK:hon. Hän pelasi SHL:ssä 11 runkosarjaottelua. Hän kävi kauden aikana lainasopimuksilla pelaamassa myös Allsvenskanissa Oskarshamnin sekä Almtuna IS:n joukkueissa, joissa pelasi yhteensä 11 peliä. Seuraavalla kaudella, 2012–2013, Svensson vakiinnutti paikkansa Skellefteån SHL-kokoonpanossa. Hän torjui kauden aikana 27 runkosarjaottelussa sekä kolmessa pudotuspeliottelussa. Skellefteå eteni kauden päätteeksi Ruotsin mestaruuteen. Kaudella 2013–2014 Svensson pelasi 34 runkosarjaottelua torjuntaprosentilla 91,9. Lisäksi hän oli pudotuspeleissä joukkueen pelaavana maalivahtina 14 ottelussa, joissa muodostui torjuntaprosentti 94,3. Joukkue voitti toisen peräkkäisen Ruotsin mestaruuden.
Svensson teki maaliskuussa 2014 Skellefteån kanssa kaksivuotisen jatkosopimuksen. Hän torjui kaudella 2014–2015 30 runkosarjaottelua torjuntaprosentilla 92,0. Hänellä oli sarjan paras päästettyjen maalien keskiarvo, 1.87. Svensson pelasi 15 pudotuspeliottelua Skellefteån edetessä sarjahopeaan asti.
Svensson pääsi kauden jälkeen pelaamaan yhden Euro Hockey Tour -ottelun Ruotsin maajoukkueessa, jota hänet valittiin edustamaan myös maailmanmestaruuskilpailuihin. Hän oli kuitenkin turnauksessa Ruotsin kolmas maalivahti, eikä pelannut yhtäkään ottelua.
Kaudella 2015–2016 Svensson valittiin SHL:n parhaaksi maalivahdiksi hänen pelattuaan 36 runkosarjaottelua torjuntaprosentilla 92,2 ja päästettyjen maalien keskiarvolla 1.84. Lisäksi hän pelasi 12 pudotuspeliottelua Skellefteån edetessä jälleen finaaliin. Joukkue kuitenkin jäi toisen kerran peräkkäin hopealle.
Maki Haneta

| Henkilötiedot |
| --- | --- | --- |
Koko nimi: Maki Haneta
Syntymäaika: 30. syyskuuta 1972 (ikä 52)
Syntymäpaikka: Japani
Kansalaisuus:  Japani
Pelipaikka: Puolustaja
Pituus: 160 cm
Seurat
| Vuodet | Seura | O (M) |
|  | Matsushita Electric Panasonic Bambina |  |
Maajoukkue
| 1993–1997 | Japani | 30 (1) |
Maki Haneta (jap. 埴田 真紀, Haneta Maki; s. 30. syyskuuta 1972) on japanilainen entinen jalkapalloilija.
Jalkapallomaajoukkue

Haneta debytoi Japanin maajoukkueessa joulukuussa 1993. Hän kuului Japanin joukkueeseen myös MM-kilpailuissa 1995 ja kesäolympialaisissa 1996. Hän on pelannut 30 maaottelua ja tehnyt niissä yhden maalin.
MIS Quarterly

| Management Information Systems Quarterly |
| --- | --- |
ISSN:  ISSN 0276-7783
Perustettu:  1977
Kotimaa:  Yhdysvallat
Kieli:  englanti
Aiheesta muualla
OCLC
Management Information Systems Quarterly eli MIS Quartely on yhdysvaltalainen vertaisarvioitu akateeminen julkaisu. Sen aihealueita ovat johdon raportointijärjestelmät (Management Information System) ja informaatioteknologia. (IT) Lehti ilmestyy neljännesvuosittain. Sen katsotaan yleisesti olevan toinen kahdesta alan arvostetuimmasta julkaisusta.
Aiheesta muualla

Kotisivut